# Δραστηριότητα 3

*Αφορά στον κλάδο ΠΕ70*

Καλείστε να δημιουργήσετε ένα φύλλο εργασίας που να κάνει χρήση των υπολογιστικών φύλλων στο επιστημονικό πεδίο των **Μαθηματικών της Στ΄ Δημοτικού** στην 4η Ενότητα: Συλλογή και επεξεργασία δεδομένων, [Κεφ. 47, Το πήρες το μήνυμα; (Άλλοι τύποι Γραφημάτων)](http://ebooks.edu.gr/modules/ebook/show.php/DSDIM101/301/2092%2C7459/) *(τελευταία επίσκεψη 12/02/2017).*

Έχετε τη δυνατότητα να επιλέξετε μεταξύ των δύο παρακάτω δραστηριοτήτων. Σε κάθε περίπτωση πρέπει να αναπαρίσταται και γραφικά το αποτέλεσμα των ενεργειών του φύλλου εργασίας:

**2η Δραστηριότητα**

Δραστηριότητα στην οποία να δίνονται οι διατροφικές συνήθειες των μαθητών ενός σχολείου και να ζητείται το κατάλληλο γράφημα αναπαράστασης αυτών.

Το φύλλο εργασίας θα πρέπει να είναι διαθέσιμο στους μαθητές σας διαδικτυακά μέσω του προσωπικού σας ιστολογίου (blog), το οποίο δημιουργήσατε κατά την υλοποίηση της 1ης Δραστηριότητας.

Παρατηρήσεις

* Η δημιουργία του φύλλου εργασίας μπορεί να γίνει και σε ομάδες τουλάχιστον δυο-τριών ατόμων. Ωστόσο, το υλικό που θα δημιουργηθεί θα αναρτηθεί σε κάθε ιστολόγιο ξεχωριστά. Μπορείτε να συνεργαστείτε π.χ με τη βοήθεια της υπηρεσίας «Έγγραφα», «Google Docs».
* Ανάρτηση στον «Χώρο αποστολής αρχείων ασύγχρονων δραστηριοτήτων, Μεσοδιάστημα: Συνεδρία 5 & 6» **από τον κάθε** επιμορφούμενο των παρακάτω:
	+ Αντιγράψτε και επικολλήστε σε ένα αρχείο κειμένου τον δεσμό (υπερσύνδεση) προς το ιστολόγιο το οποίο δημιουργήσατε στη *Δραστηριότητα 1*. *Επίσης, αν γνωρίζετε τη διαδικασία, μπορείτε να αναρτήσετε τον δεσμό ως απλή συντόμευση (Δεξί κλικ σε κενό χώρο της Επιφάνειας Εργασίας του υπολογιστή σας, Επιλέγετε: Δημιουργία/Συντόμευση)*.
	+ Όνομα Αρχείου Κειμένου ή Συντόμευσης: «S5\_blog\_eponymo\_onoma»
	+ Το φύλλο εργασίας (Δραστηριότητα 3), με όνομα αρχείου: «S5\_ws\_eponymo\_onoma».
	+ Εφόσον γνωρίζετε τη διαδικασία συμπίεσης αρχείων, μπορείτε να αποστείλετε τα δυο παραγόμενα αρχεία σε ένα συμπιεσμένο, με το εξής όνομα: «S5\_eponymo\_onoma».

**Φύλλο Εργασίας**

Μαθηματικά Στ΄ τάξη

Κεφάλαιο 47: Άλλοι τύποι γραφημάτων

Ονοματεπώνυμο: ………………………………

Στον παρακάτω πίνακα καταγράφονται οι απαντήσεις των 45 μαθητών/τριών του Δημοτικού Σχολείου Ορεινής Ζώνης στο ερώτημα «Ποιο είναι το αγαπημένο τους φαγητό;»

|  |  |
| --- | --- |
| Αγαπημένο Φαγητό | Αριθμός παιδιών |
| Μακαρόνια με κιμά | 10 |
| Ψάρι | 4 |
| Τηγανητές πατάτες | 8 |
| Φακές | 3 |
| Πίτσα | 13 |
| Μουσακάς | 5 |
| Άλλο  | 2 |

**Δραστηριότητες:**

1. Αξιοποιώντας τα δεδομένα του παραπάνω πίνακα, φτιάξε ένα γράφημα που να αναπαριστά τις προτιμήσεις των μαθητών σχετικά με το φαγητό.
2. Ποιο φαγητό είναι πρώτο στις προτιμήσεις των παιδιών του σχολείου μας και ποιο τελευταίο;

………………………………………………………………………………………………………………………………………………………………………………………………………………………………………

1. Ποιο είναι το κατάλληλο γράφημα για να παρουσιάσεις τις απαντήσεις των μαθητών/τριών σχετικά με το αγαπημένο τους φαγητό και γιατί;

…………………………………………………………………………………………………………………………………………………………………………………………………………………………………………………………………………………………………………………….